b'\n_START_ARTICLE_\nRoyal Astronomical Society\n_START_PARAGRAPH_\nSocietatea Astronomic\xc4\x83 Regal\xc4\x83 sau Royal Astronomical Society (RAS) este o societate \xc8\x99tiin\xc8\x9bific\xc4\x83 care sus\xc8\x9bine cercetarea \xc3\xaen domeniul astronomiei, fondat\xc4\x83 la Londra \xc3\xaen 1820. Ini\xc8\x9bial s-a numit Astronomical Society. Numele actual i-a fost acordat de regele William al IV-lea (1830-1837)._NEWLINE_RAS este membr\xc4\x83 a Uniunii Astronomice Interna\xc8\x9bionale.\n_START_SECTION_\nMedalia de Aur a Royal Astronomical Society\n_START_PARAGRAPH_\nMedalia de Aur a Societ\xc4\x83\xc8\x9bii Astronomice Regale este cea mai renumit\xc4\x83 recompens\xc4\x83 emis\xc4\x83 de aceast\xc4\x83 societate astronomic\xc4\x83 din Anglia. A fost fondat\xc4\x83 \xc3\xaen  anul 1824. De obicei, a fost decernat\xc4\x83 c\xc3\xa2te o medalie \xc3\xaen fiecare an, cu unele excep\xc8\x9bii. Din 1964, se dau c\xc3\xa2te dou\xc4\x83 medalii, una \xc3\xaen domeniul astronomiei, iar cealalt\xc4\x83 \xc3\xaen domeniul geofizicii.\n_START_SECTION_\nMembrii Societ\xc4\x83\xc8\x9bii Regale Astronomice\n_START_PARAGRAPH_\nMembrii sunt numi\xc8\x9bi \xc8\x99i autoriza\xc8\x9bi s\xc4\x83-\xc8\x99i adauge acronimul \xe2\x80\x9eFRAS\xe2\x80\x9d (pentru Fellow of the Royal Astronomy Society) numelui lor. Orice persoan\xc4\x83 cu v\xc3\xa2rsta de peste 18 ani poate deveni membru al Royal Astronomy Society. \xc3\x8entruc\xc3\xa2t la fondarea sa nu existau astronomi profesioni\xc8\x99ti, nicio calificare deosebit\xc4\x83 nu este cerut\xc4\x83 pentru a intra \xc3\xaen aceast\xc4\x83 organiza\xc8\x9bie celebr\xc4\x83. Totu\xc8\x99i trei sferturi din membrii societ\xc4\x83\xc8\x9bii sunt astronomi \xc8\x99i geofizicieni profesioni\xc8\x99ti. RAS num\xc4\x83ra 3.000 de membri \xc3\xaen 2003. Ast\xc4\x83zi num\xc4\x83r\xc4\x83 un pic peste 4.000 de membri, din lumea \xc3\xaentreag\xc4\x83.\n_START_SECTION_\nPre\xc8\x99edin\xc8\x9bi\n_START_PARAGRAPH_\nPrima persoan\xc4\x83 care a de\xc8\x9binut titlul de pre\xc8\x99edinte al Societ\xc4\x83\xc8\x9bii Astronomice Regale a fost William Herschel , dar acesta nu a prezidat niciodat\xc4\x83 vreo reuniune, iar de atunci, postul este ocupat de numero\xc8\x99i astronomi distin\xc8\x99i. Din 1901, postul de pre\xc8\x99edinte are un mandat de doi ani. Iat\xc4\x83 o list\xc4\x83 a tuturor pre\xc8\x99edin\xc8\x9bilor de la crearea societ\xc4\x83\xc8\x9bii, \xc3\xaen 1821, p\xc3\xa2n\xc4\x83 \xc3\xaen prezent:'